hotchpotch/miracl-hf-unified huggingface dataset:
Mads Bødker
Mads Bødker (s. 31. elokuuta 1987 Kööpenhamina, Tanska) on tanskalainen entinen jääkiekkopuolustaja. Hän pelasi ison osan urastaan ulkomailla siirryttyään ensin 19-vuotiaana Ruotsiin, jossa Bødker pelasi seitsemän kautta. Sittemmin hän vietti kauden 2013–2014 Venäjällä ja Saksassa. Uransa kaksi viimeistä kautta Bødker pelasi kotimaassaan SønderjyskE Ishockeyn riveissä. Hän pelasi urallaan kymmenet miesten MM-kilpailut ja kahdet olympiakarsinnat.
Bødkerin kasvattajaseura on Rødovre IK. Hän debytoi Tanskan pääsarjassa 16-vuotiaana kaudella 2003–2004, jolloin Bødker sai tililleen kaksi runkosarjaottelua. Varsinaisella tulokaskaudellaan 2004–2005 Bødker teki 26 runkosarjaottelussa tehot 1+4=5 ja hänet valittiin liigan vuoden tulokkaaksi.
Kaudeksi 2006–2007 Bødker siirtyi Ruotsin toiseksi korkeimmalle sarjatasolle HockeyAllsvenskan-joukkue Rögle BK:hon. Joukkue eteni Kvalserieniin sekä keväällä 2007 että keväällä 2008, mutta jälkimmäisellä kerralla Rögle nousi Elitserieniin. Bødkerin ensimmäinen Elitserien-kausi 2008–2009 toi hänelle 55 runkosarja- ja kymmenessä Kvalserien-ottelussa tehot 1+8=9. Rögle säilytti kauden jälkeen sarjapaikkansa, mutta seuraava kausi 2009–2010 päättyi kuitenkin taas pudotukseen. Tästä huolimatta Bødker teki joukkueen kanssa vuoden mittaisen jatkosopimuksen toukokuussa 2010.
Bødker nousi kaudella 2010–2011 Röglen varakapteeniksi ja eteni joukkueen kanssa Kvalserieniin, mutta sarjanousua ei kuitenkaan tullut. Kaudella 2011–2012 hän jatkoi Allsvenskan-uraansa Leksands IF:ssä, jonka kanssa Bødker eteni myös Kvalserieniin jääden kuitenkin ilman sarjanousua. Kaudeksi 2012–2013 hän siirtyi vuoden mittaisella sopimuksella Malmö Redhawksiin, jonka sisäisen tehotilaston voiton Bødker jakoi Henrik Hettan ja Philip Hersbyn kanssa lukemalla +9. Kaudeksi 2013–2014 hän siirtyi Venäjän toiseksi korkeimmalle sarjatasolle VHL-joukkue Južnyi Ural Orskiin, josta Bødker siirtyi kesken kauden joulukuussa 2013 Saksan DEL-liigan Düsseldorfer EG:hen.
Kaudeksi 2014–2015 Bødker palasi kotimaahansa ja siirtyi kaksivuotisella sopimuksella SønderjyskE Ishockeyn riveihin. Hän voitti kauden päätteeksi Tanskan-mestaruuden. Heinäkuussa 2016 Bødker ilmoitti yllättäen lopettaneensa pelaajauransa 28-vuotiaana ja keskittyvänsä jatkossa kiinteistönvälittäjän työhön.
Bødker on edustanut Tanskaa miesten MM-kilpailuissa vuosina 2006, 2007, 2008, 2009, 2010, 2011, 2012, 2013, 2015 ja 2016. Hän pelasi myös Vancouverin ja Sotšin olympiakisojen karsinnoissa.
Bødker pelasi alle 20-vuotiaiden I-divisioonan MM-kilpailuissa vuosina 2005, 2006 ja 2007. Vuoden 2007 turnaus päättyi A-lohkon kultaan ja sarjanousuun, 2006 turnaus A-lohkon hopeaan ja vuoden 2005 turnaus B-lohkon pronssiin. Hän pelasi myös alle 18-vuotiaiden MM-kilpailuissa 2004 ja 2005.
Bødkerin pikkuveli on NHL-joukkue San Jose Sharksia edustava Mikkel Bødker. Mikkel on historian pienimmällä numerolla NHL:ään varattu tanskalaispelaaja (Phoenix Coyotes 8. pelaajana vuonna ).
The Young Veins
The Young Veins on losangelesilainen rockyhtye. Siihen kuuluvat Ryan Ross ja Jon Walker, jotka ovat Panic! at the Discon entisiä jäseniä, sekä Andy Soukal, Nick Murray ja Nick White.
Kesäkuussa 2009 Ryan Ross ja Jon Walker lähtivät Panic! at the Discosta ja pian sen jälkeen he ilmoittivat seuraavan projektin olevan retro-rockia soittava The Young Veins.
Suite 420
Suite 420 (kirjoitetaan myös Suite #420) on Devin the Duden kuudes studioalbumi, joka julkaistiin 20. huhtikuuta 2010.
Albumi debytoi Yhdysvalloissa Billboard 200 -listan sijalla 88.
Ukraina yleisurheilun Euroopan-mestaruuskilpailuissa
Ukraina on osallistunut yleisurheilun ulkoratojen täyden ohjelman Euroopan-mestaruuskilpailuihin vuodesta 1994 lähtien. Maa on saavuttanut yhteensä 66 mitalia, joista 20 on kultaa. EM-kisojen mitalitilastossa se on 13. sijalla.
Ukrainan menestynein EM-kisaurheilija on kolmiloikassa kultaa vuosina 2010, 2012 ja 2014 voittanut Olha Saladuh’a. Kaksinkertaisia Euroopan-mestareita ovat kuulantyönnössä kultaa vuosina 1994 ja 1998 voittanut Vita Pavlyš, kultaa pikaviestissä vuonna 2010 ja 200 metrillä vuonna 2012 voittanut Marija Rjemjen sekä 800 metrin juoksussa kultaa vuosina 2016 ja 2018 voittanut Natalija Pryštšepa. Ukrainan menestyksekkäin yksittäinen kilpailutapahtuma oli vuoden 1994 kisojen miesten kuulantyöntö, jossa maa sai kolmoisvoiton.
Eurooppa-liigan kausi 2010–2011
UEFA Europa Leaguen kausi 2010–2011 oli jalkapallokilpailu Europa Leaguen 39. kausi ja toinen kausi nykyisellä nimellä. Loppuottelu pelattiin, 18. toukokuuta 2011, Aviva Stadiumilla, Dublinissa, Irlannissa.
Osallistujat UEFA Europa Leagueen tai sen karsintaan jakautuivat maittain mukaan.
Ensimmäinen karsintakierros (52 joukkuetta)Toinen karsintakierros (80 joukkuetta)Kolmas karsintakierros (70 joukkuetta)Play-off kierros (74 joukkuetta)Lohkovaihe (48 joukkuetta)Pudotuspelit (32 joukkuetta)Ensimmäisen ja toisen karsintakierroksen arvonta suoritettiin 21. kesäkuuta 2010. Ensimmäiset osaottelut pelattiin 1. heinäkuuta 2010 ja toiset osaottelut 8. heinäkuuta 2010.
Ensimmäiset osaottelut pelattiin 15. heinäkuuta 2010 ja toiset osaottelut 22. heinäkuuta 2010.
Kolmannen karsintakierroksen arvonta suoritettiin 16. heinäkuuta 2010 Sveitsin Nyonissa. Kolmannen karsintakierroksen ensimmäiset osaottelut pelattiin 29. heinäkuuta 2010 ja toiset osaottelut 5. elokuuta 2010.
Finaali pelattiin Dublinissa Aviva Stadiumilla 18. toukokuuta 2011.
5 maalia:
Daniel Yeboah
Daniel Yéboah Tétchi (s. 13. marraskuuta 1984 Abidjan) on norsunluurannikkolainen jalkapalloilija, pelipaikaltaan maalivahti. Hän edustaa kotimaansa pääsarjassa pelaavaa ASEC Mimosasia. Yeboah on pelannut Norsunluurannikon alle 21-vuotiaiden maajoukkueessa kolme ottelua ja aikuisten maajoukkueessa neljä ottelua. Hän oli mukana MM-kisoissa 2010, mutta ei pelannut turnauksessa yhtäkään ottelua.
Valko-Venäjä yleisurheilun Euroopan-mestaruuskilpailuissa
Valko-Venäjä on osallistunut yleisurheilun ulkoratojen täyden ohjelman Euroopan-mestaruuskilpailuihin vuodesta 1994 lähtien. Maa on saavuttanut yhteensä 27 mitalia, joista kahdeksan on kultaa. EM-kisojen mitalitilastossa se on 21. sijalla. Yksittäisistä kisoista se on menestynyt parhaiten Göteborgissa 2006, jolloin se saavutti kolme kultamitalia ja sijoittui kisojen mitalitilastossa viidenneksi.
Valko-Venäjällä on kuusi kaksinkertaista EM-mitalistia: seitsenottelussa pronssia vuosina 1998 ja 2002 saavuttanut Natallja Sazanovitš, kymmenottelussa kultaa 2014 ja pronssia 2010 saavuttanut Andrei Krautšanka, 800 metrin juoksussa kultaa 2014 ja hopeaa 2012 saavuttanut Maryna Arzamasava, 100 metrin aitajuoksussa kultaa 2012 ja hopeaa 2016 saavuttanut Alina Talai, kuulantyönnössä hopeaa 2010 ja pronssia 1998 saavuttanut Janina Pravalinskaja sekä viestijuoksussa hopeaa vuonna 2006 ja 400 metrin juoksussa pronssia vuonna 2012 saavuttanut Ilona Usovitš. Moukarinheitossa hopeaa vuonna 1994 saavuttanut Ihar Astapkovitš voitti neljä vuotta aiemmin kultaa Neuvostoliittoa edustaen. Kuulantyöntäjä Andrei Mih’nevitš saavutti kultaa ja hopeaa vuosina 2006 ja 2010, mutta hän menetti mitalinsa myöhemmin dopingin käytön vuoksi. Kuulantyöntäjä Nadzeja Astaptšuk oli mitaleilla 2006 ja 2010, mutta hän menetti mitalinsa myöhemmin dopingin käytön vuoksi. Kuulantyöntäjä Natallja Mih’nevitš saavutti kultaa ja hopeaa vuosina 2006 ja 2010, mutta hän menetti hopeamitalinsa myöhemmin dopingin käytön takia. Janina Pravalinskaja nousi Astaptšukin ja Mih’nevitšin vuoden 2010 hylkäysten jälkeen kaksinkertaiseksi mitalistiksi. Moukarinheittäjä Ivan Tsih’an oli mitaleilla 2006 ja 2016, mutta menetti vuoden 2006 kultansa myöhemmin dopingin takia.
Valko-Venäjän mitalistien joukosta löytyy kaksi sisarusparia. Alesja Turava ja Ryta Turava voittivat kultaa vuonna 2006, edellinen 3 000 metrin estejuoksussa ja jälkimmäinen 20 kilometrin kävelyssä. Toinen sisaruspari, Svjatlana Usovitš ja Ilona Usovitš, saavutti hopeaa 4 × 400 metrin viestijuoksussa vuonna 2006 ja heistä Ilona lisäksi henkilökohtaisen mitalin vuonna 2012.
Venäjä yleisurheilun Euroopan-mestaruuskilpailuissa
Venäjä on osallistunut yleisurheilun ulkoratojen täyden ohjelman Euroopan-mestaruuskilpailuihin vuodesta 1994 lähtien. Aiemmin sen urheilijat kilpailivat Neuvostoliittoa edustaen. Venäjä on saavuttanut yhteensä 158 mitalia, joista 50 on kultaa. EM-kisojen mitalitilastossa se on seitsemännellä sijalla. Seitsemissä kisoissa, joihin maa on osallistunut, se on kolmesti sijoittunut kisojen mitalitilastossa ensimmäiseksi.
Vuosien 2016 ja 2018 EM-kilpailuihin Venäjä ei saanut osallistua kansainvälisen yleisurheiluliiton suljettua maan pois kansainvälisestä toiminnasta jatkuvien dopingongelmien vuoksi.
Venäjän menestynein EM-kisaurheilija on kolme kultamitalia ja kolme himmeämpää mitalia pikajuoksuissa voittanut Irina Privalova. Venäjän 50 kultamitalista 35 on naisten ja 15 miesten lajeista.
Ala-Potkunjärvi
Ala-Potkunjärvi on Potkunjoessa oleva järvi Vaalan kunnan länsi-luoteiskolkassa. Se sijaitsee Otermalta Paatinjärven länsilaidan maantietä, metsäautotietä ja polkua myöten kymmenisen kilometriä luoteeseen. Järvi on asumaton ja matalarantainen, rantamailla on kuitenkin suon ohella kallioita. Järven eteläpäässä Potkunjoen lähtöpisteessä on vanhan sillan jäännökset ja sillalle tullut lyhyt tiepengerrys järven länsirannalla. Pohjoisesta järveen laskee Potkunjoen lisäksi Vaalan Saarijärvestä pieni Välioja-niminen puro.
Israel yleisurheilun Euroopan-mestaruuskilpailuissa
Israel on saavuttanut yleisurheilun ulkoratojen täyden ohjelman Euroopan-mestaruuskilpailuissa kolme kultamitalia, yhden hopean ja yhden pronssin. Kultaa ovat voittaneet Venäjältä muuttanut seiväshyppääjä Aleksandr Averbuh, Münchenissä 2002 ja Göteborgissa 2006, ja Keniasta muuttanut Lonah Chemtai Salpeter 10 000 metrin juoksussa Berliinissä 2018. Hopeaa sai ukrainalaissyntyinen Hanna Minenko kolmiloikassa Amsterdamissa 2016 ja pronssia sai Yhdysvalloissa syntynyt Donald Sanford 400 metrin juoksussa Zürichissä 2014.
Helsingin EM-kilpailuissa 2012 Israel saavutti kaksi pistesijaa: Donald Sanford sijoittui 400 metrin juoksussa neljänneksi ja Yochai Halevi kolmiloikassa kahdeksanneksi. Berliinissä 2018 Salpeterin kultamitalin lisäksi kolme urheilija saavutti pistesijan.
Dinner and a Movie
Dinner and a Movie on rap-artisti Brotha Lynch Hungin viides studioalbumi. Se julkaistiin Strange Music levy-yhtiön kautta 23. maaliskuuta 2010.
Crawford Gordon
Crawford Gordon (26. joulukuuta 1914 Winnipeg, Kanada – 26. tammikuuta 1967 New York, New York, Yhdysvallat) oli kanadalainen virkamies ja yritysjohtaja. Toisen maailmansodan jälkeen oli johtamassa maan teollisuuden muuttamista takaisin rauhanajan tuotantoon. Gordon toimi A.V. Roe Canadan johtajana 1952–1959 ja vastasi CF-105 Arrow -hävittäjäprojektista, jonka Kanadan hallitus keskeytti 1959.
CBC:n kaksiosaisessa minisarjassa "Nuoli" Gordonia näytteli Dan Aykroyd.
Fabio Leimer
Fabio Leimer (s. 17. huhtikuuta 1989 Rothrist) on sveitsiläinen autourheilija. Leimer on aikaisemmin kilpaillut Formula BMW-, Formula Renault-, International Formula Master- ja Aasian GP2-sarjassa. Leimer voitti Formula Masters -sarjan mestaruuden vuonna 2009. Vuonna 2013 Leimer voitti GP2-mestaruuden.
Leimer debytoi GP2-sarjassa kaudella 2010 Ocean Racing Technology -tallissa. Hän ajoi voittoon Espanjan sprinttikilpailussa. Kauden muissa kilpailuissa hän ei saavuttanut pisteitä. Kaudella 2011 Leimer jatkoi GP2:ssa ajaen Rapax-tallissa. Turkin avauskilpailussa hän kolaroi Max Chiltonin kanssa, kääntäen oman autonsa hetkellisesti nurin. Hän ei loukkantunut kolarissa. Espanjassa Leimer toisti viime vuoden temppunsa, ajamalla voittoon sunnuntain sprinttikilpailussa. Hän keräsi kaiken kaikkiaan 15 pistettä ja sijoittui sarjan 14:ksi. Leimer jatkoi myös kaudella 2012 siirtyen Racing Engineering-talliin. Hän saavutti kuusi palkintosijaa ja 152 pistettä sijoittuen sarjan seitsemänneksi. Leimer jatkoi samassa tallissa kaudella 2013. Hän ajoi voittoon kauden avauskilpailussa. Hän voitti kauden aikana myös Bahrainin ja Italian lauantain pitkän kilpailun onnistuen lopulta voittamaan GP2-sarjan mestaruuden.
GP2-mestaruutensa jälkeen Leimer siirtyi vuonna 2014 kilpailemaan FIA World Endurance Championship -kestävyysautosarjaan. Samana vuonna hän osallistui Le Mansin 24 tunnin ajoon.
Marraskuussa 2011 Leimer testasi Sauberin F1-autoa Abu Dhabin nuorten kuljettajien testeissä. Kesäkuussa 2015 Leimer vahvistettin F1-tallin Manorin viralliseksi testi- ja varakuljettajaksi. Hän ajoi Unkarin viikonloppuna toista Manorin autoa perjantain ensimmäisissä vapaissa harjoituksissa.
Marco Wölfli
Marco Wölfli (s. 22. elokuuta 1982 Grenchen) on sveitsiläinen jalkapalloilija, pelipaikaltaan maalivahti. Hän edustaa Young Boysia, jossa hän on pelannut koko uransa lukuun ottamatta kautta 2002–2003, jolloin hän oli FC Thunin riveissä. Wölflillä on nykyisen seuransa kanssa sopimus vuoteen 2012 saakka.
Wölfli pelasi Sveitsin alle 21-vuotiaiden maajoukkueessa 24 ottelua ja oli aikuisten maajoukkueen mukana MM-kisoissa 2010. Hän ei kuitenkaan pelannut turnauksessa otteluakaan.
Västanfjärdin vaakuna
Västanfjärdin vaakuna oli Västanfjärdin kunnan tunnus. Vaakunan aiheen kaateinen polviorsi muistuttaa muodoltaan kunnan nimen alkukirjainta, ja laivankello viittaa rannikkopurjehduksen merkitykseen tälle saaristolaiskunnalle.
Vaakunan selitys on ”punaisessa kentässä kaateinen polviorsi ja yläpuolella saatteena laivakello; molemmat kultaa.” Vaakunan on suunnitellut Gustaf von Numers, ja Västanfjärdin kunnanvaltuusto hyväksyi sen kokouksessaan 29. kesäkuuta 1962. Sisäasiainministeriö vahvisti vaakunan käyttöön 18. joulukuuta samana vuonna.
Vaakuna jäi epäviralliseksi kotiseutuvaakunaksi 2009, kun Västanfjärd muodosti yhdessä Kemiön ja Dragsfjärdin kuntien kanssa Kemiönsaaren kunnan.
Haamumaileri
Haamumaileri on hevonen, joka on ravannut tai peitsannut mailin eli 1609 metrin matkan nopeammin kuin kahdessa minuutissa. Vastaava aika kilometrille laskettuna on 1.14,6.
André Ayew
André Morgan Rami Ayew (s. 17. joulukuuta 1989 Seclin, Ranska) on ranskalais-ghanalainen jalkapalloilija. Ayew edustaa englantilaisseura West Ham Unitedia ja Ghanan maajoukkuetta. Ayew on pelannut kaksissa jalkapallon maailmanmestaruuskilpailuissa (2010 ja 2014) ja neljissä Afrikan-mestaruuskilpailuissa (2008, 2010, 2012 ja 2015). Ayew on entisen jalkapalloilija Abédi Pelén poika ja hänen veljensä Ibrahim sekä Jordan ovat myös jalkapalloilijoita.
Ayew oli ehdolla vuoden 2010 MM-kilpailujen parhaaksi nuoreksi pelaajaksi, mutta palkinnon voitti lopulta saksalainen Thomas Müller. Ayew pelasi noissa kisoissa neljä ottelua.
Grip It! On That Other Level
Grip It! On That Other Level on rap-yhtye Geto Boysin toinen studio albumi, joka julkaistiin vuonna 1989. Ensimmäisen abumin Making Trouble heikon menestyksen vuoksi Rap-A-Lot Records vaihtoi Sire Jukeboxin ja Prince Johnny D:n Scarfaceen ja Willie D:hen. Bushwick Bill ja DJ Ready Red saivat jäädä yhtyeeseen. Albumi herätti paljon keskustelua, koska albumin kappaleet sisälsivät paljon väkivaltaisia ja naisvihaa olevaa sanoitusta.
Kappale ”Do it Like a G.O.” julkaistiin myös Willie D:n albumilla, mutta erosi Grip It! On That Other Level albumin kappaleena siten, että Prince Johnny D ja Sire Jukebox olivat mukana kappaleessa eikä Bushwick Bill ja Scarface.
Vuonna 1998 albumi valittiin The Sourcen 100 Best Rap Albums-listalle.
Alaina Huffman
Alaina Huffman (syn. Alaina Kalanj, 17. huhtikuuta 1980 Vancouver, Brittiläinen Kolumbia) on kanadalainen näyttelijä ja malli. Hän on esiintynyt muun muassa televisiosarjoissa "Painkiller Jane" ja "Stargate Universe".
Huffmanille tarjottiin ensimmäistä televisioroolia, kun hän otti osaa Fox Family Channelin koekuvauksiin 13-vuotiaana. Hän ei kuitenkaan ottanut roolia vastaan mallitoimiston tarjottua hänelle töitä Japanissa ja Euroopassa. Vanhempiensa muutettua Dallasiin Huffman jäi asumaan Yhdysvaltoihin, jossa hän kävi koulunsa loppuun jätettyään mallin työt.
Dallasissa Huffman palasi takaisin näyttelemisen pariin ja esiintyi pääosin independent-elokuvissa. Muutettuaan Los Angelesiin Huffman teki vierasesiintymisiä televisiosarjoissa, kuten "Pelastaja", "O.C.", "NCIS Rikostutkijat", "Smallville" ja "C.S.I. New York". "Smallvillessä" hän esitti Mustaa Kanarialintua.
Alaina ja John Huffman menivät naimisiin vuonna 2003. Heillä on neljä lasta. Pari erosi vuonna 2016.
The Geto Boys
The Geto Boys on rap-yhtye Geto Boysin kolmas studioalbumi, joka julkaistiin vuonna 1990. Albumi sisälsi kymmenen uudelleen paranneltua kappaleita kahdelta edelliseltä julkaistuneelta albumilta ja kolme ennen julkaisematonta kappaletta. Def American -levy-yhtiö lisäsi Explicit lyrics -huomautuksen viereen vielä ylimääräisen varoitustekstin, edellisen albumin saamasta kohusta. Samana vuonna The Source -lehti antoi albumille arvosteluksi 3,5 mikkiä, viidestä mikistä.
Uudelleen parannellussa "Gangstar of Love" kappaleessa samplattiin Lynyrd Skynyrdin Home Sweet Alabama -kappaletta. Alkuperäisessä "Gangster of Love" -kappaleessa samplattiin Steve Miller Bandin The Joker -kappaletta.
Polideportivo Cachamay
Centro Total de Entretenimiento Cachamay eli lyhyemmin Polideportivo Cachamay on monikäyttöinen stadion Puerto Ordazin kaupungissa Venezuelassa. Stadion on kahden paikallisen jalkapalloseuran Mineros de Guayanan ja Minervén kotistadion ja se oli yksi vuoden 2007 Copa Américan pelipaikoista. Venezuelan maajoukkue on pelannut muutamia otteluita Cachamaylla.
That Was Then, This Is Now
That Was Then, This Is Now on yhdysvaltalaisen rap-yhtye Tha Dogg Poundin kuudes studioalbumi. Se julkaistiin 24. marraskuuta 2010 D.P.G. Recordz ja Gangsta Advisory Recordingz levy-yhtiöiden kautta.
Puerto Ordaz
Puerto Ordaz on suunniteilla oleva kaupunki itäisessä Venezuelassa Bolívarin osavaltiossa. Puerto Ordaz sijaitsee Orinoco -joen varrella.
Kemiönsaaren vaakuna
Kemiönsaaren vaakuna oli alun perin Dragsfjärdin kunnan tunnus, joka valittiin Kemiönsaaren kunnan vaakunaksi Dragsfjärdin, Kemiön ja Västanfjärdin kuntaliitoksen yhteydessä vuonna 2009. Vaakunan aihe viittaa merenkulkuun ja paikkakunnan vanhaan rautateollisuuteen; Dragsfjärdissä ovat toimineet Taalintehtaan ja Björkbodan rautaruukit.
Vaakunan selitys on ”sinisessä kentässä kultainen potkuri vinoristikkäin.” Vaakunan on suunnitellut Olof Eriksson, ja Dragsfjärdin kunnanvaltuusto hyväksyi sen 7. joulukuuta 1961 tekemällään päätöksellä. Sisäasianministero vahvisti vaakunan käyttöön 16. toukokuuta 1962.
Copa América 2011
Copa América 2011 oli järjestykseltään 43. Copa América, Etelä-Amerikan jalkapalloliiton CONMEBOL:n maajoukkueiden mestaruusturnaus. Turnaus pidettiin Argentiinassa 1.–24. heinäkuuta 2011.
Uruguay voitti turnauksen loppuottelussa Paraguayn 3–0.
Mukana olleista maista Costa Rica ja Meksiko osallistuivat turnaukseen kutsuttuina, muut 10 kuuluivat CONMEBOLin alaisiin maihin. Turnaukseen kutsuttiin aluksi Japani, mutta maa vetäytyi 
tuhoisan maanjäristyksen vuoksi turnauksesta. Maanjäristyksen takia Japanin J. Leaguen otteluita piti siirtää samalle ajankohdalle kuin Copa América oli suunniteltu pelattavan. Myöskään Euroopassa pelaavien japanilaispelaajien seurat eivät olleet halukkaita päästämään pelaajiaan turnaukseen, sillä euroopan jalkapallosarjat alkoivat syksyllä 2011 tavallista aiemmin, jotta kaudet saataisiin päätökseen ennen 2012 EM-kilpailuja. Japanin vetäydyttyä tilalle kutsuttiin Costa Rica.
Meksiko ilmoitti lähettävänsä turnaukseen vuoden 2012 kesäolympialaisiin osallistuvan joukkueensa sekä viisi yli-ikäistä pelaajaa.
Turnauksen otteluita pelattiin kahdeksalla eri paikkakunnalla.
Lohkoarvonta suoritettiin 11. marraskuuta 2010 La Platassa. Turnaukseen osallistuvat 12 joukkuetta oli jaettu neljään eri arvontakoriin, jotka CONMEBOL julkisti 18. lokakuuta 2010.
CONMEBOL julkisti 6. kesäkuuta 2011 niiden erotuomarien nimet, jotka tuomitsevat Copa Américassa. Jokaisesta turnaukseen osallistuvasta maasta tuli yksi päätuomari sekä yksi avustava.
Joukkueiden piti ilmoittaa 23 pelaajan nimilistansa 27. kesäkuuta 2011 mennessä.
"Kellonajat Argentiinan normaaliaikaa (GMT-3)."
Lohkovaiheen päätyttyä lohkossaan kolmanneksi sijoittuneet joukkueet asetettiin keskinäiseen vertailuun, josta kaksi parasta joukkuetta selvisi puolivälieriin.
Pudotuspeleissä (pronssi- ja loppuottelut mukaan lukien) ottelun ollessa tasatuloksessa varsinaisen peliajan jälkeen, pelattiin 30 minuutin jatkoaika, kahdessa 15 minuutin jaksossa. Jos tilanne oli tasan jatkoajankin jälkeen, ottelun tulos ratkaistiin rangaistuspotkukilpailulla.
Turnauksen parhaaksi pelaajaksi valittiin uruguaylainen Luis Suarez. Turnauksen paras maalintekijä oli perulainen Paolo Guerrero viidellä maalillaan. Paraguayta vastaan pelatussa välieräottelussa hän teki turnauksen ainoan hattutempun.
Getz/Gilberto
Getz/Gilberto on Stan Getzin ja João Gilberton bossa nova -albumi vuodelta 1964. Albumi pysyi Yhdysvalloissa listoilla yhteensä 96 viikkoa, aloittaen siellä bossa nova -buumin, joka myöhemmin levisi ympäri maailmaa.
"Getz/Gilbertosta" on tullut yksi jazzmusiikin kaikkien aikojen myydyimmistä albumeista. Sen suurin hitti oli ”The Girl from Ipanema”, jonka lauloi Gilberton vaimo Astrud Gilberto. Albumi voitti vuoden 1964 parhaan albumin Grammy-palkinnon, ja sen kappale ”The Girl from Ipanema” palkittiin samassa tilaisuudessa vuoden levytyksenä.
Corcovado (kappale)
Corcovado on Antônio Carlos Jobimin säveltämä bossa nova -kappale vuodelta 1962. Siitä on tullut Jobimin useimmin levytettyjä sävellyksiä kappaleiden ”Garota de Ipanema” ja ”Samba de Uma Nota Só” ohella. Kappaleen nimi viittaa Jobimin kotikaupungissa Rio de Janeirossa sijaitsevaan Corcovado-vuoreen.
Yhden tunnetuimmista versioista nauhoittivat Stan Getz ja João Gilberto vuonna 1963 albumilleen "Getz/Gilberto". Kappale tunnetaan myös amerikkalaisen Gene Leesin sanoittamana nimellä ”Quiet Nights of Quiet Stars”.
Samba de Uma Nota Só
”Samba de Uma Nota Só”, englanniksi ”One Note Samba”, on Antônio Carlos Jobimin säveltämä bossa nova -kappale vuodelta 1961. Newton Mendonça sanoitti kappaleen portugaliksi ja englanninkieliset sanat kirjoitti Jobim itse. Kerrotaan, ettei säveltäjä pitänyt kappaleidensa englanninkielisistä käännöksistä ja opetteli englantia voidakseen itse sanoittaa omia kappaleitaan englanniksi.
Kappale on yksi Jobimin tunnetuimmista sävellyksistä. Sen ovat nauhoittaneet lukuisia kertoja sekä Jobim että monet muut. Jobimin nauhoituksiin kuuluu muun muassa Stan Getzin ja Charlie Byrdin albumi "Jazz Samba" vuodelta 1962, Jobimin "The Composer of ”Desafinado”, Plays" vuodelta 1963 sekä Herbie Mannin ja João Gilberton "Herbie Mann & Joao Gilberto with Antonio Carlos Jobim" vuodelta 1964. Suomessa kappaleen levytti Laila Kinnunen vuonna 1963 Kari Tuomisaaren suomentamin sanoin.
Kappaleen nimi tarkoittaa ”yhden nuotin samba”, ja melodia perustuu nimensä mukaisesti yhden nuotin toistamiseen. Soitettava melodiasävel pysyy samana useiden tahtien ajan soinnun vaihtuessa sen alla. Luiz Bonfá kirjoitti myöhemmin kappaleen innoittamana bossa nova -sävellyksen ”Samba de Duas Notas” (kahden nuotin samba).
Desafinado
Desafinado on Antônio Carlos Jobimin säveltämä ja Newton Mendonçan sanoittama bossa nova -kappale vuodelta 1959. Kappaleen nimi tarkoittaa ”epävireessä”, ja sävellys tehtiin pilaillen Rio de Janeiron laulajien epävireisen tyylin kustannuksella käyttäen samalla hyväksi jazz- ja bluesmusiikissa käytettyä bluesnuottia. Hidas ja melodinen kappale toimii vastapainona bossa novassa yleensä käytetyille eksoottisille latinorytmeille; sitä pidetään usein esimerkkinä hyvästä ”kuhertelumusiikista”.
Stan Getz ja Charlie Byrd nauhoittivat kappaleen vuonna 1962 albumilleen "Jazz Samba". Nauhoitus on saanut paljon tunnustusta: Getz voitti lähes kaikki kahdeksasta Grammy-palkinnostaan ovat joko "Jazz Sambasta" tai ”Desafinadosta”. Getzin ja Byrdin tulkinta valittiin historiallisten äänilevyjen kokoelmaan Grammy Hall of Fameen vuonna 2000. Toinen tunnettu nauhoitus on vuodelta 1963 Getzin ja João Gilberton albumilta "Getz/Gilberto".
Suomessa kappaleen on levyttänyt Laila Kinnunen vuonna 1962 singlelle ”Epävireiset sydämet” (Scandia KS 458). Suomenkieliset sanat on tehnyt Sauvo Puhtila.
Rock Your Baby
”Rock Your Baby” on yhdysvaltalaisen soul-laulaja George McCraen hittikappale ja ensisingle vuodelta 1974, jota pidetään myös eräänä varhaisen diskomusiikin merkkipaaluista. KC and the Sunshine Bandin Harry Wayne Caseyn ja Richard Finchin kirjoittama kappale oli todella suuri menestys, sillä sitä myytiin maailmanlaajuisesti yli 11 miljoonaa kappaletta. Se oli listaykkönen lukuisissa valtioissa, muun muassa sekä Yhdysvalloissa että Britanniassa.
T.K. Recordsin omistajan Henry Stonen mukaan ”Rock Your Babya” suunniteltiin alun perin Gwen McCraen esitettäväksi. Se päätyi kuitenkin hänen miehelleen, George McCraelle. Kappale on tunnettu tarttuvaksi kuvatusta rytmistään sekä McCraen falsettilaulusta.
Levyä jakeli Manner-Euroopassa RCA-levy-yhtiö sarjatunnuksella Victor KPBO-1004. Kotimaassaan McCrae oli Miami-soulin lippulaivana tunnetun floridalaisen T.K. Recordsin ensimmäinen menestynyt artisti.
Singlen kääntöpuolella on kappale ”Rock Your Baby (Part 2)”.
Sam Cooke Forever
Sam Cooke Forever on kahden LP-levyn ja 32 kappaleen kokoelma soul-laulaja Sam Cooken tuotannosta.
Tupla-albumin on julkaissut vuonna 1975 levy-yhtiö RCA sarjatunnuksella FJL2 7194. Levy on tehty Ranskassa, jossa RCA:n toimiston osoitteeksi on annettu 9. Avenue Matignon, 75008 Pariisi.
A-puoli
1. Shake - 2:42 (Sam Cooke) 
2. Cry Me a River - 2:45 (Arthur Hamilton) 
3. Frankie & Johnny - 2:38 (sov. Sam Cooke) 
4. You Send Me - 2:41 (L.C. Cooke) 
5. Sad Mood - 2:21 (Sam Cooke) 
6. Chain Gang - 2:35 (Sam Cooke - Charles Cooke) 
7. You're Nobody Till Somebody Loves You - 2:56 (Morgan - Stock - Carvanaugh) 
8. Soothe Me - 2:05 (Sam Cooke)
Kappaleella numero 3 orkesteria johtaa Ralph Burns, 5 Sammy Lowe ja 6 Glenn Osser.
B-puoli
1. Good News - 2:30 (Sam Cooke) 
2. Basin Street Blues - 2:47 (Spencer Williams) 
3. Feel It - 1:53 (Sam Cooke) 
4. (I Love You) For Sentimental Reasons - 2:36 (Watson - Best) 
5. Another Saturday Night - 2:18 (Sam Cooke) 
6. Wonderful World - 2:05 (Barbara Campbell) 
7. Having a Party - 2:27 (Sam Cooke) 
8. A Whole Lotta Woman - 2:15 (J.F. Alexander - L. Nordon)
Kappaleella 3 orkesteria johtaa Stan Applebaum, 4 Horace Ott ja 5 sekä 7 Rene Hall.
C-puoli
1. Bring It on Home to Me - 2:32 (Sam Cooke) 
2. Good Times - 2:25 (Sam Cooke) 
3. That's Where It's at - 2:34 (Sam Cooke - J.W. Alexander) 
4. Baby, Baby, Baby - 2:30 (Sam Cooke) 
5. Only Sixteen - 2:01 (Barbara Campbell) 
6. Love Will Find a Way - 2:15 (Sam Cooke) 
7. Twistin' the Night Away - 2:38 (Sam Cooke) 
8. Sugar Dumpling - 2:36 (Sam Cooke)
Kappaleilla 1 ja 7 orkesteria johtaa Rene Hall.
D-puoli
1. Tennessee Waltz - 3:10 (P. Wee King - Redd Stewart) 
2. Send Me Some Lovin' - 2:45 (Price - Marascalco) 
3. A Change Is Gonna to Come - 2:36 (Sam Cooke) 
4. Cousin of Mine - 2:27 (Sam Cooke) 
5. Driftin' Blues - 3:15 (J. Moore - C. Brown - E. Williams) 
6. Willow Weep for Me - 2:24 (Ann Ronell) 
7. Little Red Rooster - 2:50 (Dixon) 
8. Cupid - 2:28 (Sam Cooke)
Kappaleella 2 orkesteria johtaa Horace Ott ja 7-8 Rene Hall.
Christian Bakkerud
Christian Bakkerud (3. marraskuuta 1984 Kööpenhamina – 11. syyskuuta 2011 Lontoo) oli tanskalainen moottoriurheilija. Hän kilpaili Formula BMW- ja Formula 3 -luokissa vuosina 2002–2006. Bakkerud ajoi GP2 ja Aasian GP2-sarjoissa kausina 2007–2008. Hän ei saavuttanut pisteitä GP2-urallaan. Vuonna 2009 Bakkerud siirtyi DTM-sarjaan. Vuosina 2009 ja 2010 hän osallistui Le Mansin 24 tunnin ajoon.
Bakkerud kuoli 11. syyskuuta 2011 auto-onnettomuudessa saamiinsa vammoihin.
You Send Me
You Send Me on Sam Cooken tekemä kappale, joka nousi hänen itsensä laulamana Yhdysvaltain listaykköseksi lokakuussa 1957. Se oli samalla Cooken ensimmäinen Top 10 –hitti. Kappale oli ensin äänitetty Specialty-levymerkille, mutta tyylinvaihdoksen myötä Cooke siirtyi Keenin artistiksi. Single oli tämän levy-yhtiön kolmas ja Yhdysvaltain 1950-luvun Top 250 –tilastossa se oli sijalla 85. Cooken seuraavat singlet, "Only Sixteen" ja "Wonderful World" menestyivät myös hyvin.
How Many Sisters? (albumi)
How Many Sisters? on samannimisen lauluyhtyeen nimikkoalbumi vuodelta 1983. Albumin on julkaissut Ab Discophon Oy Kerberos-levymerkillä LP:nä KEL 650 ja musiikkikasettina KEC 650. Tuottaja on Pedro Hietanen ja sovitukset on tehnyt Markku Johansson. Äänittäjänä on ollut Iain M. Churches SoundTrack-studioilla. Kansitaiteilija ja valokuvaaja on Erik Uddström. Levykannen on tehnyt Kirjapaino E. Kuronen.
Asko Vaarala
Asko Vaarala on Sodankylästä kotoisin oleva suomalainen näyttelijä. Hän oli vuoden 2011 Jussi-palkintoehdokas parhaasta miessivuosasta ("Vähän kunnioitusta").
Pisarasilkkimaluri
Pisarasilkkimaluri ("Pyrrholaemus sagittatus") on Australiassa tavattava tiaismalureihin kuuluva varpuslintu.
Kooltaan pisarasilkkimaluri on 11–13 cm. Pisarasilkkimalurin selkä on väritykseltään harmahtavan ruskea ja siinä on mustia raitoja. Päässä on valkoinen silmäkulmajuova, jonka yläpuolella on koiraalla musta ja naaraalla kastanjanruskea juova. Päälaki on linnulla musta. Lajin vatsa on pohjaväriltään kellertävän valkoinen ja siinä on runsaasti mustia pystyraitoja.
Pisarasilkkimaluria tavataan Australiassa alueella, joka ulottuu Queenslandin osavaltion kaakkoisosista etelään Uuden Etelä-Walesin ja Victorian osavaltioihin. Lajin elinympäristöä ovat kuivat metsät, joissa valtapuina ovat eukalyptukset. Pisarasilkkimaluri liikkuu erityisesti ruohikkoisessa ja kivikkoisessa pohjakerroksessa. IUCN luokittelee pisarasilkkimalurin elinvoimaiseksi. Lajin pirstaleisen levinneisyysalueen ja elinympäristöjen häviämisen vuoksi Uuden Etelä-Walesin viranomaiset luokittelevat sen vaarantuneeksi.
Pisarasilkkimalurit elävät yksin tai pareittain ja pesimisen jälkeen pieninä ryhminä. Ruokaillessaan laji voi kokoontua pieniksi ryhmiksi tai liittyä sekaparviksi tiaismalureiden suvun lajien kanssa. Linnun ravinto koostuu pääasiassa hyönteisistä, mutta se voi syödä myös siemeniä. Pisarasilkkimalurit etsivät ruokansa maasta lehtiaineksen seasta.
Pisarasilkkimalurien pesiä on tavattu ympäri vuoden lukuun ottamatta toukokuuta. Pesimäajan huippu on syyskuusta marraskuuhun. Pisarasilkkimalurit pesivät pareittain tai yhden naaraan ja kahden koiraan muodostamana ryhmänä. Toinen koiraista osallistuu vain pesän puolustamiseen. Kupolimainen pesä rakennetaan maankoloon tai matalaan pensaaseen ruohoista ja kuivista lehdistä. Pesän sisäänkäynti sijaitsee sivulla. Naaras munii kahdesta neljään kiiltävän punaruskeaa munaa. Mustakorvakäki ("Chrysococcyx osculans") on erikoistunut loisimaan pisarasilkkimalurien pesissä.
The Slippers (albumi)
The Slippers on samannimisen suomalaisen rockabilly-yhtyeen nimikkoalbumi. Albumin on julkaissut levy-yhtiö Johanna sarjatunnuksella JHN 2019 ja se on Esa Pulliaisen tuottama. Äänityksen on tehnyt Risto Hemmi Finnvox-studioilla. Kansitaiteilija on Kari Kalén.
Albumilla on yksi omaa tuotantoa oleva kappale, "You Left Me Crying".
Pane miljoona menemään
Pane miljoona menemään (Go For Broke, myös Pane milj000.000na menemään ) on vuonna 1965 julkaistu lautapeli . Pelin lähtökohtana on pelaajien rikkaana kuollut sukulainen, joka on testamentannut valtavan omaisuutensa sille sukulaiselleen, joka osaa käyttää rahaa rennosti ja tätä testataan antamalle jokaiselle sukulaiselle miljoonan, joka pitää tuhlata mahdollisimman nopeasti. Voittaja ja jättiomaisuuden perijä on siis se, joka ensimmäisenä pääsee miljoonastaan eroon. Muut sijat jakautuvat käänteisesti, eli "lähes voittaja" onkin häviäjä ja se kenellä on pelinpäättyessä jäänyt eniten rahaa sijoittuu toiseksi ja niin edelleen rahamäärän mukaan.
Pelissä on kuusi erilaista sukulaista, joilla kullakin on oma erikoisominaisuutensa
Yleisten tuhlausmahdollisuuksien lisäksi pelissä on alipelejä, joita pelaaja voi pelata yksin tai yhdessä kaikkien muiden kanssa
American Graffiti Vol. III
American Graffiti Vol. III on kahden LP-levyn kokoelma rock-klassikoita 1960-luvulta elokuvasta "American Graffiti" aiemmin julkaistun soundtrack-albumin hengessä. Kokoelman on julkaissut MCA Records sarjatunnuksella MCA2-8008 vuonna 1976.
Kokoelman kappaleet on valinnut Bob Davis, mutta hän kiittää monia muita, jotka arvostavat kyseisen aikakauden musiikkia ja ovat olleet hänen apunaan. Levykannen valokuvat on ottanut Elliot Gilbert ja kannen ulkoasusta on vastannut L. Marmostein.
Sivu 1 (levy 1)
1. Beach Boys: Surfer Girl - 2:24 x
2. Little Richard: Lucille - 2:14 xx
3. El Dorados: (Crazy Little Mama) At My Front Door - 2:33 xx
4. Jerry Butler: For Your Precious Love - 2:37 xx
5. Jody Reynolds: Endless Sleep - 2:23 xxx
6. Everly Brothers: Wake Up Little Susie - 2:01 +
7. Joe Jones: You Talk Too Much - 2:35 ++
Sivu 2 (levy 2)
1. Ronnie Hawkins: Mary Lou - 2:06 ++
2. Johnny Tillotson: Poetry in Motion - 2:23 +
3. Richie Valens: Donna - 2:20 x
4. Jimmie Rodgers: Honeycomb - 2:14 ++
5. Lenny Welch: Since I Fell For You - 2:50 +
6. Wilbur Harrison: Kansas City - 2:22 ++
7. Beach Boys: Surfin' - 2:13 x
8. Dorsey Burnette: Hey Little One - 2:29 x
Sivu 3 (levy 2)
1. Teddy Bears: To Know Him Is To Love Him - 2:21 x
2. Kathy Young: A Thousand Stars - 3:14 x
3. Hollywood Argyles: Alley-Oop - 2:35 x
4. Little Anthony: Shimmy Shimmy Ko Ko Bop - 2:05 ++
5. Everly Brothers: Bye Bye Love - 2:16 +
6. Olympics: Western Movies - 2:18 xxx
7. Fendermen: Mule Skinner Blues - 2:20 x
8. Buddy Holly: Rave On - 1:45 +++
Sivu 4 (levy 1)
1. Richie Valens: La Bamba - 2:03 x
2. Jewel Atkins: The Birds and the Bees - 2:07 x
3. Chris Montez: Let's Dance - 2:14 x
4. Little Richard: Good Golly Miss Molly - 2:37 xx
5. Bobby Helms: My Special Angel - 2:08 +++
6. Harold Dorman: Mountain of Love - 2:30 x
7. Jimmy Reed : Baby, What You Want Me To Do? - 2:21 xx
8. Toni Fisher: The Big Hurt - 2:10 x
Kappaleiden alkuperäiset kustannusyhtiöt:
Koripallon naisten maailmanmestaruuskilpailut
Koripallon naisten maailmanmestaruuskilpailut on FIBA:n järjestämä naisten koripallon tärkein arvokisaturnaus yhdessä olympialaisten koripallon kanssa. Kilpailut järjestettiin ensimmäisen kerran 1953 ja vuodesta 1986 ne on järjestetty neljän vuoden välein.
Lähde: sports123.com
Lovin’ (albumi)
Lovin' on yhdysvaltalaisen soul-laulaja Brook Bentonin studiolevy vuodelta 1976 RCA-levy-yhtiön STARCALL-merkillään julkaisemana. Kappaleet "Hey There" ja "Love Is a Many-Splendoured Thing" on julkaistu aikaisemmin vuonna 1970 singlenä CAS 2431. Tämän levyn sarjatunnus on HY 1029 (APL1 1044 & CAS 2431).
Kansitaiteilija on Pat Doyle ja kannen ulkoasun suunnittelija Sutton/Paddock. Kannen on tehnyt Isossa-Britanniassa
Garrodprint Ltd.
Esittelytekstin Brook Bentonin urasta on tehnyt Nigel Hunter.
A-puoli
1. All My Love Belongs To You (Glover, Nix) Carlin Music Corp. 
2. Hawaiian Wedding Song (King, Hoffman, Manning) Leeds Music Ltd. 
3. More (Newell, Ortolani, Oliviero, Ioroilini) Ardmore & Beechwood / KPM / BRITICO 
4. There I’ve Said It Again (Mann, Evans) Campbell Connelly & Co. Ltd. 
5. I Only Have Eyes For You (Warren, Dubin) B. Feldman & Co. Ltd. 
6. Hey There (Adler, Ross) Frank Music Ltd.
B-puoli
1. Impossible, Incredible, But True (Stevenson, Cordae) Eden Music Ltd. 
2. Unforgettable (Gordon) Bourne Music Ltd. 
3. There Goes My Heart (Davis, Silver) Francis Day & Hunter Ltd. 
4. Just As Much As Ever (Singleton, Coleman) Campbell Connelly & Co. Ltd. 
5. Goodnight My Love, Pleasant Dreams (Mottola, Marascalco) Chappell-Morris Ltd. 
6. Love Is a Many-Splendoured Thing (Webster, Fain) Big 3 Music Ltd.
It’s Just a House Without You
It's Just a House Without You on yhdysvaltalaisen soul-laulaja Brook Bentonin single, joka on ilmestynyt Mercury Recordsin sarjanumerolla 71859. Singlen kääntöpuolella on perinnekappale "Frankie and Johnny". Levyn on valmistanut Suomessa Oy R.E. Westerlund Ab.Kappaleen on orkesterille sovittanut ja sitä johtaa Belford Hendricks.
Kappaleen on orkesterille sovittanut ja sitä johtaa Stan Applebaum.
HMCS Athabaskan
HMCS Athabaskan on ollut neljän Kanadan laivaston aluksen nimenä.
Grimselsola
Grimselsola () on Bernin Alpeilla, Sveitsissä, Bernin ja Wallisin kantonien rajalla sijaitseva sola. Solan korkeus merenpinnan tasosta on 2 165 metriä.
Solan on Reinin ja Rhônen vesistöjen välinen vedenjakaja. Solan eteläpuoli sijaitsee Obergomsin kunnassa ja se laskeutuu kohti Gomsinlaakson koillisosaa ja Rhônejokea. Solan pohjoispuoli on Guttannenin kuntaa ja sola laskee Grimselsee-järven jälkeen Aarejoen kulkureittiä Haslitalin laaksoon. Solan kautta kiemurtelee valtatie 6, Grimselstrasse.
Furkasola
Furkasola () on Sveitsissä Urin Alpeilla Wallisin ja Urin kantonien rajalla sijaitseva sola. Gomsin laakson koillispäädyssä olevan solan korkeus merenpinnan tasosta on 2 431 metriä.
Solan kautta kiemurtelee valtatie 19 (H19), joka käy myös hyvin lähellä Rhonegletscherin jäätikköä. Solatie on talvisin suljettu. Viime vuosina katkos on kestänyt noin seitsemän kuukautta, loka-marraskuun vaihteesta touko-kesäkuun vaihteeseen. Talviaikaan reitin autoliikenne hoidetaan Furkan pohjatunnelin kautta autojunilla.
James Bond -elokuvaklassikko "007 ja kultasormi" on kuvattu osittain Furkassa.
Tiikerihyttynen
Tiikerihyttynen ("Aedes albopictus") on hyttysten heimoon kuuluva aasialainen laji. Lajista käytetään myös nimitystä aasian tiikerihyttynen. Laji saapui Eurooppaan käytettyjen autonrenkaiden kaupan mukana. Autonrenkaiden sisälle oli jäänyt vettä, jonne hyttynen oli muninut. Laji kantaa vähintään 22 virusta, joista yksi on denguekuumevirus. Tiikerihyttystä pidetään yhtenä maailman sadasta haitallisimmasta vieraslajista. Hyttysen pisto on lisäksi muita hyttysiä kivuliaampi. Lajin leviämisen Alppien pohjoispuolelle estää liian kylmät talvet.
Johnny Leoni
Johnny Leoni (s. 30. kesäkuuta 1984 Sion) on sveitsiläinen jalkapalloilija, pelipaikaltaan maalivahti. Hän edustaa FC Zürichiä, johon hän siirtyi vuonna 2003 FC Sionista. Leoni on ollut nykyisen joukkueensa ykkösmaalivahti vuodesta 2005 lähtien ja on ollut voittamassa Sveitsin cupia samana vuonna sekä maan pääsarjaa vuosina 2006 ja 2007.
Leoni on ollut Sveitsin maajoukkueen mukana muun muassa MM-kisoissa 2010, mutta ei ole pelannut joukkueessa vielä yhtäkään ottelua.
Brook Benton
Brook Benton (oikealta nimeltään Benjamin Peay, 19. syyskuuta 1931 – 9. huhtikuuta 1988) oli menestyksekäs yhdysvaltalainen laulaja ja lauluntekijä. Hän oli etenkin hienostunut balladien tulkitsija.
Benton syntyi Camdenissa, Etelä-Carolinassa. Hänen isänsä oli muurari, ja hänellä oli kuusi sisarusta. Brookin ohella nämä kaikki lauloivat paikallisessa kirkkokuorossa. Tullessaan 12 vuoden ikään Benton työskenteli maitomiehenä kotikaupungissaan ja oli Camden Jubilee Singersin tärkeä jäsen.
Benton muutti New Yorkiin, jossa hän oli aluksi yleinen työntökärryillä jakelija Manhattanin vaatturipiireissä. Hän piti yllä lauluharrastusta rhythm and blues –ryhmässä Sandmen. Välillä hän palasi etelään tehdäkseen kiertueen Bill Landford Spiritual Singersin kanssa.
Tämän jälkeen hän oli kuorma-autonkuljettajana jakaen demolevyjä studioiden ja levy-yhtiöiden palveluksessa. Lopulta hän pääsi itse demolevylaulajaksi. Tässä työssä hän oli niin tuottelias, että hän lauloi yli 500 demolla. Lopulta Benton alkoi tehdä levyjä myös omalla nimellään. Levytykset Columbialle ja RCA:lle jäivät kuitenkin ilman menestystä.
Sitten kuitenkin tapaaminen musiikkikustantaja Dave Dreyerin kanssa avasi portin Bentonin hittiparaatille. Hän möi yli 15 miljoonaa levyä viiden vuoden aikana.
Brook Benton on myös menestyksekäs lauluntekijä. Hänellä on tilillään yli 100 kopiosuojattua nimikettä. Hän on tehnyt esimerkiksi Roy Hamiltonin levyttämät kappaleet I'm a Dream ja Everything.
Vuoden 1958 toukokuussa Nat 'King' Cole vei Bentonin balladin Looking Back USA:n Top 10 –listalla sijalle #5. Toinen esimerkki Colen levyttämistä Bentonin kappaleista on Nothing in the World.
Vielä saman vuoden joulukuussa Clyde McPhatter sai USA:ssa ensimmäisen Top 10 –hittinsä Bentonin kappaleella "A Lover's Question". Sijoitus oli korkeimmillaan #6.
Vuoden 1959 maaliskuussa oli sitten Bentonin oma vuoro saada ensimmäinen Top 10 –hitti ajattomalla balladillaan "It's Just a Matter of Time", joka ilmestyi Mercury-yhtiön julkaisemana ja pääsi listalla sijalle #3.
Saman vuoden marraskuussa Benton pääsi USA:n singletilaston sijalle #6 R&B-balladillaan "So Many Ways". Se oli Bentonin toinen Top 10 –hitti, mutta jo kahdeksas USA:n listoille päässyt Bentonin kappale sinä vuonna.
Menestystä tuli myöhemminkin, ja Benton oli yksi myyvimmistä artisteista 1960-luvun alussa. Kokonaismyynti on noin 20 miljoonaa ja hänellä on kaksi tusinaa US Top 40 –hittiä omissa nimissään.
Benton koki uuden tulemisen vielä seuraavallakin vuosikymmenellä, tällä kertaa soul-markkinoilla menestyvän Atlantic-levy-yhtiön artistina. Joulukuussa 1969 tuottaja Arif Mardin vei veteraanilaulajan Floridan Miamiin Criteria-studioille. Tällöin levytettiin kenties ns. lopullinen versio Tony Joe Whiten kappaleesta Rainy Night in Georgia. Tultaessa maaliskuulle 1970 kappale oli jo myynyt miljoonan verran.
AlbumitSinglet
Ricardo Canales
Ricardo Gabriel Canales Lanza (s. 30. toukokuuta 1982 La Ceiba) on hondurasilainen jalkapalloilija, pelipaikaltaan maalivahti. Hän pelasi vuosina 2001–2006 CD Victoriassa ja vuosina 2006-2010 CD Motaguassa. Canales ei edusta nykyään mitään seuraan, sillä hänen sopimuksensa Motaguan kanssa loppui vuoden 2010 kesällä. Hän on ollut voittamassa Hondurasin liigan syysmestaruutta 2006 ja Väli-Amerikan seuramestaruutta 2007.
Canales on pelannut Hondurasin maajoukkueessa kolme ottelua ja oli joukkueen mukana MM-kisoissa 2010. Hän ei kuitenkaan pelannut turnauksessa yhtäkään ottelua.
Kemiön vaakuna
Kemiön vaakuna oli Kemiön kunnan tunnus. Vaakunan aiheena on vanha kulttuuriseutu, jonka maisemaa värittävät tyypilliset jalot lehtipuut.
Vaakunan selitys on ”kilpi lehmuskoroisesti puna-kultakatkoinen.” Vaakunan on suunnitellut Gustaf von Numers, ja Kemiön kunnanvaltuusto hyväksyi sen kokouksessaan 30. tammikuuta 1963. Sisäasiainministeriö vahvisti vaakunan käyttöön 24. syyskuuta samana vuonna.
Vaakuna jäi epäviralliseksi kotiseutuvaakunaksi 2009, kun Kemiö muodosti yhdessä Västanfjärdin ja Dragsfjärdin kuntien kanssa Kemiönsaaren kunnan.
Martín Emilio Vázquez
Martín Emilio Vázquez (s. 14. tammikuuta 1969 Uruguay) on uruguaylainen jalkapalloerotuomari. Hänen ensimmäinen kansainvälinen ottelunsa oli Venezuelan ja Argentiinan välinen kohtaaminen 9. syyskuuta 2003. Tämän jälkeen hän on tuominnut mm. Pekingin olympialaisissa, Copa Libertadoresissa, Saksan MM-kilpailujen karsinoissa sekä Etelä-Afrikan MM-kilpailujen karsinnoissa ja lopputurnauksessa.
Martín Vázquez (täsmennyssivu)
Nimi Martín Vázquez voi viitata ainakin seuraaviin henkilöihin:
Noel Valladares
Noel Eduardo Valladares Bonilla (s. 3. toukokuuta 1977 Comayagua) on hondurasilainen jalkapalloilija, pelipaikaltaan maalivahti. Hän edustaa CD Olimpiaa, johon hän siirtyi vuonna 2005.
Valladares on pelannut maajoukkueessa 104 ottelua ja on ollut pelaamassa muun muassa Sydneyn olympialaisissa 2000 ja MM-kisoissa 2010.
Donis Escober
Donis Salatiel Escober Izaguirre (s. 3. helmikuuta 1980 San Ignacio) on hondurasilainen jalkapalloilija, pelipaikaltaan maalivahti. Hän edustaa CD Olimpiaa, jossa hän on pelannut koko uransa. Escober on pelannut Hondurasin maajoukkueessa 12 ottelua ja oli joukkueen mukana MM-kisoissa 2010. Hän ei kuitenkaan pelannut turnauksessa yhtäkään ottelua.
Miguel Pinto
Miguel Ángel Pinto Jerez (s. 4. heinäkuuta 1983 Santiago) on chileläinen jalkapalloilija, pelipaikaltaan maalivahti. Hän edustaa Universidad de Chileä, jossa hän on pelannut koko uransa. Seurassa hän on ollut voittamassa maan pääsarjan kevätkautta vuonna 2009.
Pinto on pelannut Chilen maajoukkueessa 14 ottelua ja on ollut mukana muun muassa MM-kisoissa 2010. Hän ei kuitenkaan pelannut turnauksessa yhtäkään ottelua.
M/S Brahe
M/S Brahe oli Saimaan Matkaverkko Oy:n omistama risteilyalus, joka valmistuessaan vuonna 1943 oli sotalaiva. Alus liikennöi Suomenlahden ja Saimaan välistä reittiliikennettä.Laiva myytiin Norjaan vuonna 2016, ja se sai takaisin vanhan norjalaisen nimensä M/S "Sunnhordland".
Alus on rakennettu sotalaivaksi Chicagossa vuonna 1943. Yhdysvaltain laivastossa alus tunnettiin nimellä USS "PCE 830". Ison-Britannian lipun alla alus palveli toisessa maailmansodassa nimellä HMS "Kilchrenan", jolloin se toimi pääasiassa sukellusvenejahdissa Gibraltarilla ja Länsi-Afrikan rannikolla. Se oli varustettu muun muassa ilmatorjuntatykeillä, konekivääreillä ja syvyyspommeilla.
Toisen maailmansodan jälkeen alus myytiin Norjaan vuonna 1948, ja se muutettiin matkustaja-autolautaksi nimellä MS "Sunnhordland". Alus toimi postilaivana Bergenin ja Stavangerin välillä vuoteen 1973 asti. Tuolloin alukseen mahtui noin 600 matkustajaa ja 13 henkilöautoa.
Tämän jälkeen laiva myytiin Suomeen Oy Fagerlines Ab:lle, ja siitä tuli MS "Kristina Brahe" silloisen kotipaikkansa Ristiinan mukaan. Neitsytmatkansa "Kristina Brahe" teki vuonna 1975. Alkuvuosina alus liikennöi pääasiassa Saimaalla. Seuraavina vuosina risteilyalue laajentui Viipuriin ja Suomenlahden rannikolle. Vuonna 1982 alus liikennöi Suomenlahden yli Helsingistä Tallinnaan ja seuraavana vuonna Leningradiin. Joulukuussa 1984 Fagerlines myi laivan kotkalaiselle Rannikkolinjat Oy:lle, jonka nimeksi muuttui myöhemmin Kristina Cruises.
Saimaa Travel vuokrasi M/S "Kristina Brahe"n kahdeksi vuodeksi tanskalaiselle Nordic Cruise Linesille.
Elokuussa 2010 Kristina Cruises myi "Kristina Brahen" Saimaan Matkaverkko Oy:lle. Alus asetettiin Suomenlahden ja Saimaan välille reittiliikenteeseen, ja sen nimi muutettiin "Braheksi".
Saimaa Travel myi M/S "Brahen" norjalaiselle yritykselle elokuussa 2016. Alus remontoidaan Tallinnassa, minkä jälkeen se alkaa liikennöimään nimellä M/S "Sunnhordland".
Aluksen pituus on 56,8 metriä ja leveys 10,8 metriä. Syväys on 3,3 metriä. Alukseen mahtuu 200 matkustajaa. Aluksen magneettikompassi ja ruori ovat alkuperäisiä, ja valonheittimissä lukee "US Navy". Runko on alkuperäinen joltain osin.
Kanavanippu F
Kanavanippu F on vuonna 2010 aloittanut uusi Anvian digitaalisen televisioverkon DVB-T2-tekniikalla UHF-taajuuksilla toteutettu kanavanippu Manner-Suomen 19 maakunnassa. Kanavanippu käyttää videon pakkaukseen MPEG-4 AVC/h.264-koodekkia, eikä se näy Ahvenanmaan maakunnassa.
Valtioneuvosto myönsi 1. syyskuuta 2010 mennessä tehdyistä hakemuksista ensimmäiset toimiluvat ajalle 1. tammikuuta 2011 – 31. joulukuuta 2016. Luvanhaltijan oli aloitettava ohjelmatoiminta 1. maaliskuuta 2011 mennessä.
Kanavanippu F:n tiedonsiirtonopeus on 37,2 Mb/s. Tämä siirtokyky voidaan jakaa viiteen teräväpiirtokanavaan, joista jokaisen siirtonopeus on 6,3 Mb/s, yhteensä 31,5 Mb/s. Jäljelle jäävä 5,7 Mb/s voidaan jakaa tavallisen erottelukyvyn kanaville, joista jokainen edellyttää 1,5 Mb/s -tiedonsiirtonopeutta. Yhden teräväpiirtokanavan kaistaleveydellä voidaan toteuttaa neljä tavallisen terävyyden televisiokanavaa valinnaisesti.
Suomessa 2009-2010 yleisesti käytössä olevat digitaalitelevisiot ja digitaalimuuntimet (digiboksit) eivät kykene käsittelemään DVB-T2-tekniikalla toteutettuja televisiolähetyksiä. Tämän vuoksi näitä lähetyksiä varten on hankittava siihen erikseen valmistetut laitteet. Islannin, Irlannin, Norjan, Ruotsin, Suomen ja Tanskan televisioyhtiöiden ja maanpäällisten televisioverkko-operaattoreiden yhteinen forum, NorDig, on määritellyt pohjoismaiseen DVB-T2:een liittyviä laitteilta odotettavia minimivaatimuksia.
Luis Marín Barahona
Luis Antonio Marín Barahona (s. 18. toukokuuta 1983 Santiago) on chileläinen jalkapalloilija, pelipaikaltaan maalivahti. Hän edustaa Unión Españolaa, jossa hän on pelannut vuodesta 2008 saakka. Marín on pelannut Chilen maajoukkueessa kolme ottelua. Hän oli joukkueen mukana MM-kisoissa 2010, mutta ei pelannut turnauksessa yhtäkään ottelua.
En plats i solen
En plats i solen (Paikka auringossa) on ruotsalaisen alternative rock-yhtye Kentin yhdeksäs studioalbumi. Se julkaistiin 30. kesäkuuta 2010, vain kahdeksan kuukautta Röd-albumin jälkeen, mutta se oli ladattavana yhtyeen kotisivuilta jo 23. kesäkuuta.
Levy on tuotettu yhdessä tuottaja Stefan Bomanin kanssa, joka oli mukana tekemässä "Du & jag döden"-albumia vuonna 2005. Ensimmäinen single "Gamla Ullevi" / "Skisser för sommaren", ilmestyi 14. kesäkuuta 2010, samana päivänä kun yhtye julkaisi albumin yksityiskohdat. "En plats i solen" kohosi listojen ensimmäisiksi Ruotsissa ja Suomessa. Norjassa toiseksi ja Tanskassa neljänneksi.
Albumin kappaleet on kirjoittettu ja nauhoitettu vuoden 2010 alkukeväästä, ja viimeistelty 8. kesäkuuta 2010. Jotkut kappaleista ovat jäänteitä Röd-levyltä. Laulaja Joakim Berg kertoi Svenska Dagbladetille, että he halusivat nauhoittaa kappaleet "kun ne olivat yhä tuoreita".